Imtella' Novembru 12, 2020 - Aġġornata 12 Ta' Novembru, 2020 2:04pm Għadd ta' restrizzjonijiet daħħlu fis-seħħ f'New York bl-iskop li titwaqqaf l-imxija tal-Covid-19, bis-sindku Bill de Blasio jwissi li huwa l-aħħar ċans biex is-sitwazzjoni tal-Covid-19 ma tkomplix teskala. Barijiet, ristoranti u gyms għandhom jgħalqu sal-għaxra filwaqt li persuni jistgħu jiltaqgħu biss fi gruppi ta' għaxra jew inqas. Kien hemm żieda fenomenali fl-għadd ta' każi tal-Covid-19 fl-Istati Uniti, b'rekord ta' iżjed minn 65,000 Amerikan jingħataw il-kura fl-isptarijiet nhar l-Erbgħa. Il-proġett tal-contact tracing tal-Covid irrapporta rekord ta' iżjed minn 144,000 każ ġdid. Hemm ukoll medja ta' iżjed minn 900 persuna li qed imutu kuljum bil-virus. Min-Novembru, l-għadd ta' każi qabżu l-għaxar miljuni u kien hemm kwart ta' miljun persuna li mietu b'kaġun dirett tal-imxija.